Public procurement notice: Contract Notice
Published: 2017-01-26
Buyer: Rigspolitiet
Country: DK
Region: DANMARK
Contract type: Services
Procedure: Open procedure
CPV classification: 32570000 | 32580000 | 50330000 | 50340000 | 72220000: Systems and technical consultancy services
Estimated value: 18000000 DKK
Submission deadline: 2017-02-27
Award criteria: The most economic tender
EU fund: ESF

Technical requirements: Ordregiver har den 16.1.2017 annulleret udbud 2016/S 249-458000 af den 24.12.2016, da Ordregiver har vurderet, at der har været behov for ændring af nogle af mindstekravene. Dette udbud er et genudbud af udbuddet 2016/S 249-458000, hvori der er foretaget enkelte tilpasninger i forhold til udbuddet 2016/S 249-458000.
Ordregiver genudbyder derfor Rammeaftale om levering af vedligeholdelse og support af eksisterende videokonferenceudstyr, anskaffelse af videokonferenceudstyr, vedligeholdelse og support heraf samt tilknyttede ydelser.
Dansk Politi, v. Rigspolitiet og Forsvarsministeriet ved underliggende myndigheder, Forsvarets Materiel og Indkøbsstyrelse afholder et fælles udbud angående vedligeholdelse og support af Ordregivers eksisterende videokonferenceudstyr, anskaffelse af videokonferenceudstyr, der er angivet krav til i udbudsmaterialet, vedligeholdelse og support heraf samt tilknyttede ydelser i form af konsulentassistance.
Ordregiver der indgår rammeaftalen med leverandøren, er Dansk Politi v./Rigspolitiet og Forsvarsministerets Materiel- og Indkøbsstyrelse. Alle underliggende myndigheder til Forsvarsministeriet samt Jusitisministeriets Departement og Direktoratet for Kriminalforsorgen er berettiget til at til at anvende rammeaftalen på dennes vilkår. Se nærmere herom i rammeaftalen.
I ESPD'en afsnit IV, punkt B skal Tilbudsgiver oplyse, om Tilbudsgiver lever op til kravene til økonomisk og finansiel formåen i medfør af udbudsloven § 140, stk. 1, nr. 2. Tilbudsgiver skal udfylde følgende — Feltet »Samlet årsomsætning« skal udfyldes for de seneste 3 disponible regnskabsår. Tallene angives i danske kroner. Såfremt tallene ikke foreligger for hele perioden, ud-fyldes feltet »Etablering af virksomhed« . — Feltet »Specifik årsomsætning« skal udfyldes for de seneste 3 disponible regnskabsår på det forretningsområde, som er omfattet af Rammeaftalen. Tallene angives i danske kroner. Såfremt tallene ikke foreligger for hele perioden, udfyldes feltet »Etablering af virksomhed« . — Feltet »Etablering af virksomhed« udfyldes, såfremt oplysningerne vedrørende omsætningen ikke er til rådighed for hele perioden, der anmodes om. Årsomsætning: Tilbudsgiver skal i overensstemmelse med Udbudslovens § 154 kunne fremlægge dokumentation for oplysninger vedrørende årsomsætning i ESPD. Hvis oplysningerne ikke fremgår af lovpligtige årsregnskaber, kan Tilbudsgiver fremlægge en revisorerklæring, ledelseserklæring eller tro og love-erklæring. Ved en sammenslutning af virksomheder (f.eks. et konsortium) skal dokumentationen afgives for hver af de deltagende virksomheder i sammenslutningen. Såfremt ansøgeren støtter sig på en anden enheds økonomiske og finansielle kapacitet skal dokumentationen også afgives for dette selskab.
Mindstekrav til økonomisk og finansiel formåen: Som mindstekrav kræves af Tilbudsgiver: — Samlet årsomsætning: Som mindstekrav kræves en samlet årlig omsætning på mindst 10 000 000 DKK i hvert af de seneste 3 disponible regnskabsår. — Specifik årsomsætning på det forretningsområde, som er omfattet af Rammeaftalen: Som mindstekrav kræves årsomsætning i hvert af de seneste 3 disponible regnskabsår på mindst 6 000 000 DKK på det forretningsområde, som er omfattet af Rammeaftalen, dvs. både angående levering af udbuddets omhandlende udstyr, levering af vedligeholdelse og support heraf, samt konsulentassistance i tilknytning hertil.
I ESPD'en afsnit IV, punkt C skal Tilbudsgiver oplyse om dennes betydeligste leverancer i de seneste tre år med relevans for den udbudte opgave, dvs. både angående levering af det af udbuddet omhandlede udstyr, levering af vedligeholdelse og support heraf, samt konsulentassistance i tilknytning hertil. Tilbudsgiver bør oplyse om dennes betydeligste leverancer med relevans for den udbudtes opgave for varer og tjenesteydelser i henholdsvis feltet for varer og feltet for tjenesteydelser. Der kan maksimalt angives 5 referencer for varer og 5 referencer for tjenesteydelser. Har tilbudsgiver en leverance, det omhandler både varer og tjenesteydelser med relevans for den udbudte opgave, vil referencen tælle med i begge kategorier, og skal derfor angives i både feltet for varer og feltet for tjenesteydelser. Såfremt Tilbudsgiveren er en sammenslutning af virksomheder (f.eks. konsortium) må konsortiet som helhed maksimalt angive 5 referencer for varer og 5 referencer for tjenesteydelser. Hvis tilbudsgiveren støtter sig på én eller flere andre enheders formåen må der maksimalt angives 5 referencer for varer og 5 referencer for tjenesteydelser for Tilbudsgiveren og de støttende enheder til sammen. Hvis der angives mere end 5 referencer for varer og/eller 5 referencer for tjenesteydelser vil Ordregiveren alene tage de 5 nyeste referencer for varer henholdsvis tjenesteydelser i betragtning. Er reference 5 og 6 angivet med samme tidsangivelse vælges den reference med den højeste værdi. Beskrivelsen af de enkelte leverancer bør angive følgende for at blive taget i betragtning: — Kundens navn — Beløb/opgavens omfang — Tidspunkt for levering / tidspunkter for opgavens udførelse — Angivelse af teknologiområde(r) — Beskrivelse af opgavens indhold og Tilbudsgivers rolle i forbindelse med opgavens udførelse. Er betaling modtaget i anden valuta end DKK, skal Tilbudsgiver omregne denne til DKK til en kurs, der svarer til den dagskurs, der var gældende på leveringsdatoen for hver enkelt leverance (benyt evt. dette link: http://nationalbanken.statistikbank.dk/909). Tilbudsgiver skal være opmærksom på, at 1 reference kan vedrøre samtlige leveringer under en rammeaftale/kontrakt. Såfremt Tilbudsgiver har leveret flere leverancer under en rammeaftale/kontrakt angives dette som 1 reference. Bemærk venligst, at de angivne tidspunkter ikke må være ældre end 3 år og ikke vedrøre fremtidige leverancer. Tilbudsgiver bør i ESPD'ets beskrivelsesfelt forklare, hvad der er leveret på rammeaftalen/kontrakten, herunder angivelse af teknologiområde(r), og i hvilken periode, samt opgavens indhold og Tilbudsgivers rolle i forbindelse med opgavens udførelse. I datofeltet bør Tilbudsgiver angive datoen for seneste leverance eller blot »dags dato« til illustration af, at der er tale om et løbende leveringsforhold.
Tilbudsgiver skal have mindst 2 referencer for henholdsvis varer og tjenesteydelser, der vedrører leverancer indenfor den udbudte opgaves område og illustrerer erfaring med løsning af opgaver svarende til den udbudte opgave.
Ifølge udbudsloven § 148 stk. 1 (lov nr. 1564 af 15.12.2015 — findes på www.retsinformation.dk) skal FMI kræve, at tilbudsgiveren udfylder det fælles europæiske udbudsdokument som foreløbig dokumentation for, at tilbudsgiveren overholder kravene der er oplistet i § 148 (1) i førnævnte lov. Der henvises til den danske Konkurrence- og Forbrugerstyrelses vejledning om det fælles europæiske udbudsdokument, der er tilgængelig på http://www.kfst.dk/~/media/KFST/Publikationer/Dansk/2015/Vejledning%20til%20ESPDen.pdf En tilbudsgiver, der indsender tilbud alene, og ikke støtter sig til andre enheders kapacitet for at opfylde mindstekravet i pkt. III.1.3) skal kun udfylde 1 fælles europæisk udbudsdokument. En tilbudsgiver der indsender tilbud alene og som er afhængig af andre enheders kapacitet til at opfylde kriterierne i pkt. III.1.3) skal indsende et udfyldt fælles europæisk udbudsdokument for sin egen virksomhed samt for hver af de enheder, tilbudsgiveren støtter sig til. Når grupper af juridiske enheder, herunder midlertidige joint ventures og konsortier, deltager i udbuddet, skal hver enkelt af de deltagende juridiske enheder udfylde en standardformular for det fælles europæiske udbudsdokument med de oplysninger, der kræves i afsnit II-IV i dokumentet. Forud for beslutning om tildeling af Rammeaftalen, skal tilbudsgiveren indsende dokumentation for de oplysninger der er anført i det fælles europæiske udbudsdokument, jf. §§ 151 og 152 i udbudsloven. Yderligere oplysninger kan findes i udbudsmaterialet. FMI forbeholder sig endvidere ret til på ethvert tidspunkt i udbudsprocessen at anmode om at en tilbudsgiver indsender dokumentation, hvis dette er nødvendigt for at sikre, at udbudsprocessen gennemføres korrekt. I denne situation vil FMI fastsætte en passende frist for indsendelse af denne dokumentation. FMI skal udelukke en tilbudsgiver fra deltagelse i udbuddet, hvis tilbudsgiveren er underlagt en af de obligatoriske udelukkelsesgrunde i §§ 135 og 136 i udbudsloven. Tilbudsgiver skal indsende oplysninger herom i standardformularen for det fælles europæiske udbudsdokument. Der henledes særlig opmærksomhed på, at visse tidligere frivillige udelukkelsesgrunde er blevet gjort obligatoriske jf. § 136 i førnævnte lov. Der henvises til den danske Konkurrence- og Forbrugerstyrelses vejledning til korrekt udfyldelse af standardformularen for det fælles europæiske udbudsdokument. Såfremt Rammeaftalen tildeles en sammenslutning af virksomheder (f.eks. et konsortium), skal deltagerne i sammenslutningen påtage sig solidarisk hæftelse og udpege en fælles befuldmægtiget.
I henhold til lov om håndhævelse af udbudsreglerne m.v. (loven kan hentes på www.retsinformation.dk), gælder følgende frister for indgivelse af klager: Klage over ikke at være prækvalificeret skal være indgivet til Klagenævnet for Udbud inden 20 kalenderdage regnet fra dagen efter den dag, hvor ordregiveren har afsendt en underretning til berørte ansøgere om, hvem der er blevet prækvalificeret, hvis underretningen har angivet en kort redegørelse for de relevante grunde for beslutningen. I andre situationer skal klage over udbud være indgivet til Klagenævnet for Udbud inden: 1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiver har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. 2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en kort redegørelse for de relevante grunde for beslutningen. 3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2 stk. 2. Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. lovens § 3 stk. 1. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. Klagenævnet for Udbuds e-mail er angivet i punkt VI.4.1). Klagenævnet for Udbuds egen klagevejledning kan findes på www.klfu.dk


Award value: 18000000